Josephine (pjevačica)
<s>Jessica Josephine Wendel ( [Tzésika Zózefin Véntel]; rođena 22. avgusta 1990), poznata i kao samo Josephine, grčka je pop pjevačica.</s><s>Najpoznatija je po učešću u grčkom nacionalnom finalu za Eurosong 2014. pjesmom "Dancing Night" gdje je završila na 4. mjestu.</s><s>Wendel se takođe takmičila u grčkom izdanju Tvoje lice zvuči poznato.</s><s>Dana 26. decembra 2020. godine, ona i Nasos Papargyropoulos osvojili su četvrtu sezonu grčke verzije rijalitija Just the 2 of Us.</s>

<s>Počeci
Rođena je 22. avgusta 1990. godine u Atini.</s><s>Majka joj je grčka pjevačica Margarita Venti, grčko-libanskog porijekla; otac joj je Alex Wendel, Nijemac grčko-austrijskog porijekla.</s><s>Prve godine života provela je u SAD-u.</s><s>Kasnije se na duži period preselila u Njemačku, a potom vratila u Grčku sa svojom porodicom.</s><s>Kada se nastanila u Grčkoj, išla je u američko-grčku školu.</s><s>Ima dva mlađa brata/sestre od narednih brakova njenih roditelja.</s><s>Nakon škole, studirala je Marketing-menadžment na koledžu Deree i u isto vrijeme otpremala kavere pjesama poznatih umjetnika na Facebook.</s>

<s>Karijera</s>

<s>2013–2014: Početak i Eurosong
Dok je još bila studentica, Josephine je upoznala menadžera i izvršno lice Panik Recordsa, Georgea Arsenakosa, na jednom događaju.</s><s>Arsenakos je već znao za Josephine jer je pratio kavere koje je otpremala na Facebook; pitao je za saradnju.</s><s>U martu 2013, Wendel je objavila prvu pjesmu: "Gia mia akoma fora" (Još jednom); tekst i muziku je uradila ona sama sa reperom OGE-om.</s><s>Pjesma je imala veliki uspjeh na YouTube-u sa preko 8 miliona pregleda.</s><s>Iste godine, izašle su još tri pjesme; "Piso an gyriza to chrono" (Ako se vratim unazad) sa Uniqueom, "Radio" sa Lunaticom i RiskyKidd-om i "Ola allazoun" (Sve se mijenja) sa Snikom.</s>

<s>Godine 2014, nominovana je za Eurosong 2014. s pjesmom "Dancing Night" (Noć plesa), za koju je tekst i muziku uradio DJ Mark Angelo; na kraju je završila na 4. mjestu (posljednjem) u grčkom nacionalnom finalu MAD show.</s><s>U julu iste godine, objavila je pjesmu "Dromos agapis" (Put ljubavi) u saradnji sa Dj Kasom i OGE-om, a u novembru je sarađivala sa DJ Pitsijem za pjesmu "Turn Off The Lights" (Ugasi svjetla).</s>

<s>2015–danas: Tvoje lice zvuči poznato i nova izdanja
Godine 2015, počela je da se pojavljuje u noćnom klubu Apotheke s poznatom grčkom pjevačicom Keti Garbi, a u međuvremenu je objavila dvije pjesme; "Prosehos" (Dolazi uskoro) i "Esy ki ego" (Ti i ja).</s><s>Wendel je predstavljala Grčku pjesmom "Moonlight" (Mjesečina) na festivalu New Wave 2015, održanom u Sočiju (Rusija).</s>

<s>Naknadno, 2016, učestvuje kao takmičar treće sezone šoua Tvoje lice zvuči poznato, te se pojavila po prvi put na MadWalk-u – modnom muzičkom projektu, sa OtherView-om i Marijom Korinthiou, izvodeći pjesmu "All About That Bass" (Sve o tom basu) Meghan Trainor.</s><s>Takođe se pojavila na MadWalk Cyprusu gdje je izvela "Love, Sex, Magic" (Ljubav, seks, magija) sa Konstantinosom Frantzisom.</s><s>Pored ovoga, objavila je još dvije pjesme; "Kalokairines stigmes" (Ljetni momenti) sa REC-om i "San paramythi" (Kao bajka) sa The Gatsbiesom.</s>

<s>Godine 2017, Josephine je počela s nastupima uživo u noćnom klubu BOX Athens sa bendovima OtherView i Melisses.</s><s>U martu, objavila je pjesmu naslova "Cocktail" (Koktel).</s><s>Nedugo poslije toga, pojavila se na MadWalk-u – modnom muzičkom projektu, ovaj put sa Konnie Metaxom, gdje su izvele svoju novu pjesmu "Sha La La (Amaxi)".</s><s>U novembru iste godine, pjesma "Dyo stagones nero" (Dvije kapi vode) objavljena je sa tekstom koji je napisao OtherView, s kojima se pojavila i u noćnom klubu Fantasia Live u zimskoj sezoni 2017/18.</s>

<s>U februaru 2018, počela je da izdaje sopstvenu kolekciju sportskih helanki, u saradnji sa kompanijom koja proizvodi odjeću Type Of Love.</s><s>U ljeto, Wendel je objavila novu pjesmu "Magia" (Čarolije) koja je doživjela velik uspjeh.</s><s>Imala je turneju uživo u Solunu sa Konnie Metaxom i Lefterisom Pantazisom.</s><s>U oktobru, imala je nastup kao gost u grčkoj verziji modnog šoua, My Style Rocks.</s><s>Takođe je imala nastupe uživo u noćnom klubu Athinon Arenas sa Nikosom Oikonomopoulosom, Annom Kamarinou, Anastasiosom Rammosom i Steliosom Legakisom.</s><s>Bila je u muzičkoj inspekciji "Kano Comeback" Michalisa Reppasa i Thanasisa Papathanassioua, zajedno sa Fotisom Sergoulopoulosom, Tzeni Diagoupi i Konstantinosom Frantzisom u klubu Shamone.</s>

<s>Dana 17. januara 2019, Josephine je objavila pjesmu "Pes mou pos" (Reci mi kako), s reperom Boom.</s><s>Dana 9. marta, objavila je novu pjesmu, naslova "Ti" (Šta), a 24. oktobra novu pjesmu "Den Exo Sima" – obje s tekstom i muzikom Leonidasa Sozosa.</s><s>U septembru 2019. održana je njena prva međunarodna turneja, JSPN, u Majamiju (Filadelfija) i Njujorku (Njujork).</s>

<s>Godine 2020, Josephine je objavila tri nove pjesme: "Fimi" (Slava) s MadClipom, "Ego" i "Portofoli".</s>

<s>Pobijedila je u četvrtoj sezoni grčke verzije rijalitija Just the 2 of Us, odnosno podijelila pobjedu sa Nasosom Papargyropoulosom.</s>

<s>Godine 2021, objavila je pjesmu "Paliopaido".</s>

<s>Diskografija</s>

<s>Albumi
100% (2021)</s>

<s>Singlovi</s>

<s>Kao glavni izvođač</s>

<s>Kao feat umjetnik</s>

<s>Reference</s>

<s>Grčke pjevačice
Pop-pjevači</s>

